L'Ajuntament de Llíria donarà 5.000 euros per als damnificats pel volcà de La Palma
30 de setembre de 2021

L'Ajuntament de Llíria farà una donació de 5.000 euros per a ajudar a les persones damnificades per l'erupció del volcà de La Palma. Este gest, amb l'acord de tots els grups polítics municipals, pretén contribuir a ajudar a les milers de persones evacuades pels efectes d'esta catàstrofe natural.

“La ciutat de Llíria vol mostrar així el seu costat més solidari amb els palmers i palmeres, amb esta ajuda municipal que puga servir per a atendre les necessitats més bàsiques i urgents de totes les persones afectades per la tragèdia”, ha manifestat l'alcalde Joanma Miguel.

Igualment, el Consistori fa una crida a la societat civil de Llíria perquè facen les seues aportacions particulars per a col·laborar amb totes les persones que estan vivint esta dramàtica situació i puguen tornar a la normalitat al més prompte possible.

En este sentit, les interessades poden fer-ho a través dels canals oficials que ha obert el Cabildo Insular de La Palma.